CELEX: 62017TN0454
Language: da
Date: 2017-07-14 00:00:00
Title: Sag T-454/17: Sag anlagt den 14. juli 2017 — »Pro NGO!« mod Kommissionen

2.10.2017   
            
            
               DA
            
            
               Den Europæiske Unions Tidende
            
            
               C 330/11
            
         Sag anlagt den 14. juli 2017 — »Pro NGO!« mod Kommissionen
   (Sag T-454/17)
   (2017/C 330/13)
   Processprog: tysk
   
      Parter
   
   
      Sagsøger:»Pro NGO!« (Non-Governmental-Organisations/Nicht-Regierungs-Organisationen) e.V. (Köln, Tyskland) (ved advokat M. Scheid)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse ARES (2017) 2484833 af 16. maj 2017 annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Første anbringende: utilstrækkelig bedømmelse af de faktiske omstændigheder, der var relevante for Kommissionens afgørelse.
               
                           —
                        
                        
                           Sagsøgeren har foreholdt sagsøgte hverken at have været opmærksom på den omstændighed, at det eksterne revisionsfirma Ernst & Young efterfølgende ændrede sin oprindelige konklusion, eller på den omstændighed, at projektkoordinatoren erklærede, at hun selv fremsendte dokumenterne.
                        
                     
         
               2.
            
            
               Andet anbringende: Bedømmelsen af de faktiske omstændigheder var i strid med andre rapporter.
               
                           —
                        
                        
                           Sagsøgeren har ydermere gjort gældende, at sagsøgte foretog en fejlagtig vurdering af, om sagsøgeren havde opfyldt sine kontraktmæssige forpligtelser, hvilket var i strid med de konstateringer, der blev foretaget i den endelige revisionsrapport og OLAF-rapporten.
                        
                     
         
               3.
            
            
               Tredje anbringende: tilsidesættelse af retten til at blive hørt.
               
                           —
                        
                        
                           Endelig har sagsøgeren gjort gældende, at det først var adskillige år efter indledningen af sagen, at sagsøgeren fik indsigt i væsentlige dokumenter, som imidlertid var blevet delvist bragt til ukendelighed.
                        
                     
                           —
                        
                        
                           Sagsøgeren har gjort gældende, at der ikke foreligger nogen retlig pligt for denne til at iværksætte et udbud eller overholde udbudsreglerne i forbindelse med projektet.
                        
                     
                           —
                        
                        
                           Sagsøgeren påtager sig heller ikke noget ansvar for Den Europæiske Unions projektpartners handlinger.